section_heading: Otto i Langen
paragraph_text: mini|200px|Otto-Langenov plinski motor (1867.) Lenoirov rad je dalje istraživao i unaprijeđivao njemački inženjer Nicolaus August Otto koji je kasnije izumio četverotaktni motor s izgaranjem goriva u cilindru. U kolovozu 1864. Otto je upoznao Langena, koji je usprkos svojoj tehničkoj struci, spazio potencijal Ottovog otkrića i mjesec dana nakon upoznavanja, osnovao prvu tvornicu motora na svijetu NA Otto & Cie, u Kӧlnu. Godine 1867. Otto je patentirao svoj dorađeni izum i osvojio je Veliku nagradu na Svjetskoj izložbi u Parizu iste godine. Taj atmosferski motor je radio uvlačenjem smjese goriva i zraka u uspravni cilindar. Kad se klip podigao otprilike 8 inča, smjesa goriva i zraka bi se zapalila malim plamenom što bi pokrenulo klip (koji je bio spojen na zupčastu letvu) prema gore, stvarajući djelomični vakuum ispod klipa. Nije bilo obavljanja rada u taktu kad je klip išao prema gore. Rad se obaljao kad su klip i zupčasta letva padali prema dolje pod utjecajem atmosferskog tlaka i vlastite težine, okrećući glavno vratio i leteće rukavce. Prednost takvog motora pred već postojećim parnim strojem je bila njegova mogućnost da se upali i ugasi po potrebi, čineći ga savršenim za povremeni rad, kao naprimjer utovar i istovar tereta.